(5)2021 m. gegužės 28 d. pagal Reglamento (ES) 2021/241 18 straipsnio 1 dalį Airija Komisijai pateikė nacionalinį ekonomikos gaivinimo ir atsparumo didinimo planą. Jis pateiktas po konsultacijų, vykdytų pagal nacionalinę teisinę sistemą su vietos ir regionų valdžios institucijomis, socialiniais partneriais, pilietinės visuomenės organizacijomis, jaunimo organizacijomis ir kitais atitinkamais suinteresuotaisiais subjektais. Nacionalinė atsakomybė už ekonomikos gaivinimo ir atsparumo didinimo planą yra jo sėkmingo įgyvendinimo ir ilgalaikio poveikio valstybėje narėje bei patikimumo visoje Europoje pagrindas. Pagal to reglamento 19 straipsnį Komisija ekonomikos gaivinimo ir atsparumo didinimo plano aktualumą, efektyvumą, veiksmingumą ir darną įvertino vadovaudamasi to reglamento V priede pateiktomis vertinimo gairėmis;

(2)2019 m. liepos 9 d. ir 2020 m. liepos 20 d. per Europos semestrą Taryba Airijai pateikė rekomendacijų. Konkrečiai Taryba Airijai rekomendavo imtis visų būtinų priemonių, kad būtų veiksmingai kovojama su pandemija, užtikrinti apdairią vidutinio laikotarpio fiskalinę būklę ir skolos tvarumą, kartu didinant investicijas. Ji taip pat rekomendavo pagerinti šalies sveikatos priežiūros sistemos ekonominį efektyvumą, prieinamumą ir atsparumą. Taryba Airijai taip pat rekomendavo remti užimtumą teikiant aktyvios integracijos paramą ir suteikiant galimybes kelti kvalifikaciją, mažinti skaitmeninės atskirties riziką, be kita ko, švietimo sektoriuje, didinti galimybes naudotis įperkamomis ir kokybiškomis vaikų priežiūros paslaugomis ir didinti aprūpinimą socialiniu ir įperkamu būstu. Be to, Taryba rekomendavo įgyvendinti priemones, kuriomis siekiama užtikrinti įmonių likvidumą pandemijos metu, paankstinti viešuosius investicinius projektus ir skatinti privačiąsias investicijas, siekiant remti ekonomikos atsigavimą. Taryba Airijai taip pat rekomendavo investicijas sutelkti į žaliąją ir skaitmeninę pertvarką, visų pirma į švarią ir veiksmingą energijos gamybą ir vartojimą, darnųjį transportą ir vandenį, taip pat į mokslinius tyrimus ir inovacijas bei skaitmeninę infrastruktūrą. Galiausiai Taryba rekomendavo šaliai išplėsti mokesčių bazę, spręsti problemas, susijusias su mokesčių sistemos aspektais, kuriais sudaromos palankesnės sąlygos agresyviai planuoti mokesčius, ir didinti kovos su pinigų plovimu sistemos taikymo priežiūros ir vykdymo, kiek tai susiję su specialistais, kurie teikia patikos arba bendrovių paslaugas, veiksmingumą. Įvertinusi pažangą įgyvendinant šias šaliai skirtas rekomendacijas, kai buvo pateiktas ekonomikos gaivinimo ir atsparumo didinimo planas, Komisija mano, kad rekomendacija pagal Stabilumo ir augimo pakto bendrąją nukrypti leidžiančią išlygą imtis visų reikiamų priemonių siekiant veiksmingai įveikti pandemiją, palaikyti ekonomiką ir remti jos būsimą atsigavimą yra visiškai įgyvendinta. Padaryta didelė pažanga įgyvendinant rekomendacijas dėl įmonių likvidumo rėmimo ir su investicijomis susijusios švarios ir veiksmingos energijos gamybos ir vartojimo politikos įgyvendinimo. Galiausiai rekomendacija padidinti galimybes naudotis įperkamomis ir kokybiškomis vaikų priežiūros paslaugomis apskritai tinkamai įgyvendinama atskirai nuo šio plano;

(8)pagal Reglamento (ES) 2021/241 19 straipsnio 3 dalies a punktą ir V priedo 2.1 skirsnį ekonomikos gaivinimo ir atsparumo didinimo planas iš esmės (A reitingas) yra visapusiškas ir deramai subalansuotas atsakas į ekonominę ir socialinę padėtį ir taip tinkamai prisideda prie visų šešių Reglamento (ES) 2021/241 3 straipsnyje nurodytų ramsčių įgyvendinimo, atsižvelgiant į konkrečius atitinkamos valstybės narės uždavinius ir finansinius asignavimus;

(9)plane numatytos priemonės, kuriomis prisidedama prie visų šešių ramsčių, ir visi plano komponentai yra susiję su daugiau nei vienu ramsčiu. Toks požiūris padeda užtikrinti, kad visapusiškai ir nuosekliai būtų aprėptas kiekvienas ramstis. Be to, atsižvelgiant į konkrečius Airijos uždavinius, laikoma, kad ypatingas dėmesys pažangiam, tvariam ir integraciniam augimui, kartu užtikrinant bendrą priemonių pasiskirstymą visuose ramsčiuose, yra tinkamas;

(10)plane daug dėmesio skiriama žaliajai pertvarkai numatant su energetika ir klimatu susijusias priemones. Šiomis priemonėmis, be kita ko, siekiama padidinti anglies dioksido mokestį ir reformuoti klimato valdymą, skatinti investicijas į energijos vartojimo efektyvumą, mažinti įmonių sektoriaus priklausomybę nuo iškastinio kuro, skatinti tvarų geležinkelių transportą, rekultivuoti durpynus, pagerinti vandens valymą ir skatinti žaliuosius mokslinius tyrimus ir plėtrą. Planu taip pat prisidedama prie skaitmeninės transformacijos, daugiausia dėmesio skiriant junglumui ir viešojo sektoriaus skaitmenizacijai. Įmonių, daugiausia mažųjų ir vidutinių įmonių (MVĮ), skaitmenizacija remiama priemonėmis, kuriomis taip pat turėtų būti didinamas jų našumas ir konkurencingumas. Ekonomikos gaivinimo ir atsparumo didinimo plane ypač daug dėmesio skiriama skaitmeninių įgūdžių ugdymui mokyklose ir už jų ribų, kad būtų panaikinta skaitmeninė atskirtis;

(11)numatoma, kad ekonomikos gaivinimo ir atsparumo didinimo planu bus prisidedama prie pažangaus, tvaraus ir integracinio augimo ramsčio. Keliomis priemonėmis, kaip antai skirtomis remti daug darbo jėgos reikalaujančią energinę pastatų renovaciją ar aktyvios integracijos rėmimo ir kvalifikacijos kėlimo programomis, susitelkiama į ekonominę sanglaudą, darbo vietų kūrimą, našumą ir konkurencingumą. Nacionaline didžiųjų uždavinių programa siekiama palengvinti mokslinių tyrimų ir inovacijų projektų įgyvendinimą. Ekonomikos gaivinimo ir atsparumo didinimo planu remiamas poveikio MVĮ tyrimo taikymas, kuriuo gali būti sumažintos MVĮ verslo veiklai kylančios su reguliavimu susijusios kliūtys. Numatoma, kad reformomis ir investicijomis, kuriomis siekiama gerinti aprūpinimą socialiniu ir įperkamu būstu, supaprastinti ir suderinti papildomų pensijų sistemą arba remti gebėjimų ugdymą regioniniuose technologijos universitetuose, bus tiesiogiai prisidedama prie socialinės ir teritorinės sanglaudos. Numatoma, kad sveikatos priežiūros sistema, taip pat ekonominis, socialinis ir institucinis atsparumas bus sustiprinti reformomis ir investicijomis, pvz., skirtomis e. farmacijos ir integruotai finansų valdymo sistemai sveikatos priežiūros srityje diegti, MVĮ skaitmenizacijai remti ir Airijos kovos su pinigų plovimu sistemai stiprinti. Galiausiai ekonomikos gaivinimo ir atsparumo didinimo plane numatytomis priemonėmis siekiama padėti būsimoms kartoms ugdyti reikiamus įgūdžius ir remti jaunus žmones, jiems siekiant dalyvauti darbo rinkoje arba į ją grįžti;

Visų ar didelės dalies konkrečiai šaliai skirtose rekomendacijose nustatytų uždavinių sprendimas

(12)pagal Reglamento (ES) 2021/241 19 straipsnio 3 dalies b punktą ir V priedo 2.2 skirsnį, numatoma, kad ekonomikos gaivinimo ir atsparumo didinimo planas padės veiksmingai spręsti visus ar didelę dalį uždavinių (A reitingas), nustatytų atitinkamose konkrečiai šaliai skirtose rekomendacijose, įskaitant mokestinius klausimus, arba uždavinius, nustatytus kituose atitinkamuose dokumentuose, kuriuos Komisija oficialiai priėmė per Europos semestrą;

(13)galima laikyti, kad rekomendacijos, susijusios su tiesioginiu fiskalinės politikos atsaku į pandemiją, nepatenka į Airijos ekonomikos gaivinimo ir atsparumo didinimo plano taikymo sritį, nepaisant to, kad 2020 ir 2021 m. Airija apskritai tinkamai ir pakankamai sureagavo į neatidėliotiną būtinybę remti ekonomiką fiskalinėmis priemonėmis, laikydamasi Stabilumo ir augimo pakto bendrosios nukrypti leidžiančios išlygos nuostatų. Be to, rekomendacija 2020 m. pasiekti vidutinio laikotarpio biudžeto tikslą nebėra aktuali, nes atitinkamas biudžeto laikotarpis jau pasibaigė, be to, dėl pandemijos krizės 2020 m. kovo mėn. pradėta taikyti Stabilumo ir augimo pakto bendroji nukrypti leidžianti išlyga;

(14)plane yra daug viena kitą papildančių reformų ir investicijų, padedančių veiksmingai spręsti visus ar didelę dalį ekonominių ir socialinių uždavinių, nustatytų rekomendacijose, kurias per Europos semestrą 2019 ir 2020 m. Airijai pateikė Taryba, visų pirma žaliosios pertvarkos ir klimato srities veiksmų, darnaus viešojo transporto, vandens, skaitmeninės infrastruktūros, skaitmeninės atskirties, mokslinių tyrimų ir inovacijų, viešųjų investicijų paankstinimo, privačiųjų investicijų skatinimo, užimtumo teikiant aktyvios integracijos paramą ir suteikiant galimybes kelti kvalifikaciją, verslui kylančių reguliavimo kliūčių, kovos su pinigų plovimu, agresyvaus mokesčių planavimo, socialinio ir įperkamo būsto, pensijų ir sveikatos priežiūros srityse;

(15)ekonomikos gaivinimo ir atsparumo didinimo plane daug dėmesio skiriama žaliajai pertvarkai. Priemonės apima investicijas į energijos vartojimo efektyvumą privačiuosiuose ir viešuosiuose pastatuose, įmonių priklausomybės nuo iškastinio kuro mažinimą, darniojo geležinkelių transporto kūrimą, žaliųjų mokslinių tyrimų ir plėtros vykdymą, durpynų rekultivavimą ir nuotekų valymo gerinimą. Numatoma, kad įgyvendinus 2021 m. Klimato politikos veiksmų ir anglies dioksido kiekio mažinimu grindžiamo vystymosi įstatymą (pakeitimą) ir anglies dioksido mokesčio reformą bus paskatintas žaliųjų investicijų ankstinimas ir paspartinta žalioji pertvarka;

(16)kalbant apie skaitmeninę pertvarką, visų pirma, į planą įtrauktos investicijos į skaitmeninę infrastruktūrą. Kalbant konkrečiau, platformos, kurioje gali būti tvarkomi duomenys per minimalų laiką ir arti naudotojo, sukūrimas, bendro valdžios sektoriaus duomenų centro įsteigimas, galimybė internetu dalyvauti surašyme ir eilė e. sveikatos projektų sutelkia investicijas į skaitmeninę pertvarką ir, visų pirma, skaitmeninę infrastruktūrą, kuria gali būti toliau skatinama viešojo sektoriaus skaitmeninė transformacija. Antra, numatoma, kad ekonomikos gaivinimo ir atsparumo didinimo planu taip pat bus mažinama skaitmeninės atskirties rizika, be kita ko, švietimo sektoriuje. Programa, pagal kurią kuriama skaitmeninė infrastruktūra ir teikiamas finansavimas mokykloms, siekiama ugdyti besimokančiųjų skaitmeninius įgūdžius ir užtikrinti, kad jie turėtų vienodas galimybes naudotis tinkama skaitmenine infrastruktūra. Be to, reformos priemonės sutelkiamos į strateginį skaitmeninių įgūdžių ugdymą visoje švietimo ir tolesnio mokymo sistemoje, kad visi besimokantieji ugdytų bazinius ar pažangius įgūdžius ir galėtų dalyvauti skaitmeninėje ekonomikoje;

(17)numatoma, kad ekonomikos gaivinimo ir atsparumo didinimo planu bus prisidedama prie brandžių viešųjų investicijų projektų paankstinimo, privačiųjų investicijų skatinimo ir tiesioginio finansavimo priemonių naudojimo siekiant stimuliuoti mokslinius tyrimus ir inovacijas. Numatoma, kad viešosios investicijos bus skatinamos renovuojant tam tikrus viešuosius pastatus ir siekiant ateityje elektrifikuoti Korko važinėjimo į darbą geležinkelį. Privačiąsias investicijas numatoma skatinti taikant finansinę priemonę, skirtą namų renovacijai, ir naudojant įmonių sektoriaus priklausomybės nuo iškastinio kuro mažinimo fondą bei įmonių skaitmeninės transformacijos skatinimo programą, ypatingą dėmesį skiriant MVĮ. Numatoma, kad finansavimu, teikiamu pagal Nacionalinę didžiųjų uždavinių programą, bus skatinami moksliniai tyrimai, plėtra ir inovacijos. Į planą taip pat numatoma įtraukti keturių Europos skaitmeninių inovacijų centrų įsteigimą;

(18)ekonomikos gaivinimo ir atsparumo didinimo plano tikslas – remti užimtumą teikiant aktyvios integracijos paramą ir suteikiant galimybes kelti kvalifikaciją, suteikiant mokomosios praktikos ir mokymosi galimybių, ypatingą dėmesį skiriant žaliesiems ir skaitmeniniams įgūdžiams ir sektoriams;

(19)ekonomikos gaivinimo ir atsparumo didinimo planu taip pat siekiama sumažinti nereikalingas reguliavimo kliūtis, su kuriomis MVĮ susiduria pradėdamos ir plėtodamos savo verslą, naujų teisės aktų rengimo metu toliau taikant vadinamąjį poveikio MVĮ tyrimą;

(20)numatoma, kad ekonomikos gaivinimo ir atsparumo didinimo planu bus iš dalies sprendžiami uždaviniai, susiję su veiksminga kovos su pinigų plovimu sistemos taikymo priežiūra ir vykdymu, kiek tai susiję su patikos arba bendrovių paslaugų teikėjais. Sektorinio patikos arba bendrovių paslaugų teikėjų rizikos vertinimo paskelbimas ir didesnis patikrinimų skaičius gali padėti geriau suprasti riziką, su kuria susiduria šie specialistai, ir sustiprinti jų veiklos priežiūrą. Be to, priėmus naujus teisės aktus, kuriais būtų įgyvendintos darbo grupės, vykdančios reguliavimo vykdymo užtikrinimo priemonių rinkinio peržiūrą, rekomendacijos, galėtų būti patobulintas vykdymo užtikrinimas reguliavimo priemonių rinkinį išplečiant taip, kad jis aprėptų administracinių finansinių sankcijų režimą;

(21)tikimasi, kad ekonomikos gaivinimo ir atsparumo didinimo plane numatytomis reformomis bus iš dalies atsižvelgta į mokesčių sistemos aspektus, kuriais sudaromos palankesnės sąlygos agresyviai planuoti mokesčius. Visų pirma numatoma, kad teisėkūros priemonėmis, įskaitant susijusias su išskaičiuojamaisiais mokesčiais arba atskaitymo apribojimu, taikomu mokėjimams į šalis, kurios įtrauktos į ES juodąjį sąrašą, visas kitas jurisdikcijas, kuriose taikomas nulinis tarifas, ir mokesčių netaikančias šalis, bus apribota galimybė neapmokestinti mokėjimų į užsienį;

(22)planu numatoma padėti visapusiškai įgyvendinti pensijų reformos planus, supaprastinant ir suderinant papildomų pensijų sistemą;

(23)planas taip pat apima reformų priemonę, kuria siekiama padidinti aprūpinimą socialiniu ir įperkamu būstu. Numatoma, kad ši priemonė bus papildoma nacionalinio biudžeto lėšomis finansuojamomis investicijomis, kuriomis siekiama spręsti socialinio būsto trūkumo problemą, be kita ko, pažeidžiamiausių asmenų atžvilgiu;

(24)taip pat numatoma, kad planu bus sprendžiami sveikatos priežiūros sistemos ekonominio efektyvumo, prieinamumo ir atsparumo uždaviniai. Reformos priemone turėtų būti remiamas Sláintecare – svarbios ir ilgalaikės šiuo metu vykdomos nacionalinės sveikatos priežiūros reformos iniciatyvos, kuria siekiama sukurti šiuolaikinę visuotinę vienpakopę sveikatos priežiūros sistemą, kurią taikant visi turėtų vienodas galimybes naudotis paslaugomis atsižvelgiant į poreikį, o ne galimybę už paslaugas susimokėti, – įgyvendinimas;

(25)ekonomikos gaivinimo ir atsparumo didinimo planu nėra tiesiogiai sprendžiamas galimybės naudotis įperkamomis ir kokybiškomis vaikų priežiūros paslaugomis klausimas, nes jis gana tinkamai sprendžiamas įvairiais veiksmais, kurių Vyriausybė imasi atskirai nuo šio plano;

(26)sprendžiant pirmiau minėtus uždavinius ekonomikos gaivinimo ir atsparumo didinimo planu taip pat numatoma prisidėti prie Airijos patiriamo disbalanso, visų pirma siejamo su dideliais išorės įsipareigojimais ir viešojo bei privačiojo sektorių skola, panaikinimo;